AIŠKINAMASIS RAŠTAS

Dėl Molėtų rajono savivaldybės keleivių ir bagažo vežimo vietinio (miesto ir priemiestinio) susisiekimo maršrutais taisyklių patvirtinimo

1. Parengto tarybos sprendimo projekto tikslai ir uždaviniai:

Sprendimo projekto tikslas – nustatyti keleivių ir bagažo vežimo vietinio (miesto ir priemiestinio) susisiekimo maršrutais Molėtų rajono savivaldybėje tvarką.

2. Siūlomos teisinio reguliavimo nuostatos:

Sprendimu patvirtinamos Molėtų rajono savivaldybės keleivių ir bagažo vežimo vietinio (miesto ir priemiestinio) susisiekimo maršrutais taisyklės, kuriose užtikrinta tvarka pagal kurią vežėjas organizuos darbą.

3. Laukiami rezultatai:

Bus priimtas dokumentas, kuris reglamentuos keleivių bei bagažo vežimo vietinio (miesto ir priemiestinio) susisiekimo maršrutais organizavimą, keleivių įlaipinimo, vežimo ir išlaipinimo tvarką.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Sprendimo projektas parengtas atsižvelgus į Lietuvos Respublikos susisiekimo ministro įsakymu patvirtintas naujas Keleivių ir bagažo vežimo kelių transportu taisykles, vykdant Vyriausybės atstovų įstaigos vyriausybės atstovo Panevėžio ir Utenos apskrityse tarnybos 2023 m. rugsėjo mėn. raštu „Dėl informacijos pateikimo“ pateiktą reikalavimą bei atsižvelgus į vežėjų pateiktus pasiūlymus.